પ્રાપ્ત વિગતો મુજબ પવિત્ર યાત્રાધામ માટેલ જવા માટેના રોડની હાલત અત્યંત બદતર બની જતા આ મામલે સતત રજૂઆતો બાદ પણ ગેરંટીવાળા રોડનું રીપેરીંગ કામ હાથ ધરવામાં ન આવતા અંતે સીરામીક ઉધોગકારો દ્વારા ૧૫ દિવસમાં રોડ રીપેર ન થાય તો ઉગ્ર આંદોલનની ચીમકી સાથેનું આવેદનપત્ર જિલ્લા કલેકટરને સુપરત કર્યું હતું આમ છતાં તંત્ર દ્વારા આ રોડનું રીપેરીંગ ન કરવામાં આવતા આજે સવારથી ઉદ્યોગપતિઓ દ્વારા આંદોલન શરૂ કરી નેશનલ હાઇવે પર ચક્કાજામ કરી હાઇવે ઠપ્પ કરી દેવાયો હતો.